description: My dad isn’t just a fan of Springsteen. He’s a kindred spirit.

title: Bruce Springsteen, my dad and me

fasttext_language: fy


maintext:
Skriftlike fragen oan b. en w. Achtkarspelen
FNP wol subsydzje foar ‘Streetdefense’ yn Koatstertille
KOATSTERTILLE – Bern mei in minimum ynkommen dy’t de sport ‘Kids Streetdefense’ leare op in sportskoalle yn Koatstertille, moatte yn oanmerking komme foar gemeentlike subsydzje. Dat bepleitet de FNP-fraksje yn Achtkarspelen. De fraksje hat it kolleezje fan b. en w. hjir skriftlike fragen oer steld.
“Kids Streetdefense is in frij nije sport yn Nederlân. It is in rekreative en foaral fleurige sport dy’t rjochte is op selsferdigening (fysyk en mentaal). Kids Streetdefense rjochtet him op bern fan 5 oant’ e mei 14 jier. De basis fan dizze frij nije sport bestiet út gebrûksfreonlike techniken, ûntliend oan judo, jiujitsu, taekwondo en realistyske selsferdigening.
"Subsydzje is stop setten"
Sa’n twa jier lyn is dizze sport út ein setten yn Koatstertille. Om’t dit foaral foar bern wie, dy’t opgroeiden yn in gesin mei in minimum ynkommen, waard dit subsidiearre troch de GGD. Dêrnei subsidiearre de gemeente Achtkarspelen dizze sportaktiviteiten. Dit jier kriget Streetdefense gjin subsydzje mear en neifraach troch âlders by de gemeente Achtkarspelen levere oars neat op as: ‘wy sille it neisjen, it is hjir net bekend’ (trije kear).”
Yn fiif skriftlike fragen bepleiteit FNP-riedslid Maaike Dotinga-van der Veen dat it kolleezje wer oergean moat ta it jaan fan subsydzje foar de oanbelangjende húshâldings. It kolleezje jout op syn lêst 29 dagen letter antwurd.


maintext:
De earste wiken fan in pup
Acht liedhûnen yn spee ûntdekke de wrâld yn in waarm nêst
Wisten jo dat de oplieding fan ús liedhûnen direkt nei har berte begjint? Jo kinne jo foarstelle hoe’t de memmehûn har jonge hûnen mei alle soarch omjout. En hoe belutsen de gasthúshâlding is as de jonge hûnen har earste stapkes sette.
Boartsjenderwize wenne de hûntsjes oan húslike lûden en oan minsken. Mar alles is derop rjochte om de takomstige liedhûnen in fleanende start te bieden. Nei rom sân wiken brekt wer in spannend momint oan: de pup ferhúzet nei it puppypleechgesin. Fol ferwachting sjocht it gesin út nei it momint dat de KNGF-pup mei nei hûs mei, om mei in grutte doasis soarch, oandacht en ferduldigens op te groeien ta in stabile liedhûn-yn-spee.
Yn’e desimberútjefte fan “Uitgelaten” bringe wy it labradornêst fan memmehûn Wencke yn byld foar dizze bysûndere mominten.
" Omtrint 180 KNGF-pups wurde per jier op’e wrâld set by in fokgastgesin. De earste wiken dogge de jonge hûnen net oars as drinke en sliepe. Sy groeie as koal. Ungemurken wenne sy wol fêst oan húshâldlike lûden en minsken. Nei in pear wike wurde de jonge hûnen wat ûndernimmender. It fokgastgesin set in diel fan de keamer ôf, sadat de hûntsjes feilich op aventoer kinne.”
Ferwaarmjende ferhalen
Bestel jo eksimplaar fan “uitgelaten” en wy stjoere jo it magazine ienmalich fergees ta. Gean nei www.geleidehond.nl/decembermagazine en ûntfang jo eksimplaar thús per post.
Bestel Uitgelaten


description: Fedez, fan in delirio a Milano -

title: Fedez, fan in delirio a Milano